Komission asetus (EY) N:o 1830/2002, annettu 14 päivänä lokakuuta 2002, naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmien soveltamisen osalta annetun asetuksen (EY) N:o 2342/1999 muuttamisesta



Virallinen lehti nro L 277 , 15/10/2002 s. 0015 - 0016



Komission asetus (EY) N:o 1830/2002, annettu 14 päivänä lokakuuta 2002, naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmien soveltamisen osalta annetun asetuksen (EY) N:o 2342/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1) ja erityisesti sen 9 artiklan, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(2), sellaisena kuin se on viimeksi muutettuna komission asetuksella (EY) N:o 2345/2001(3), ja erityisesti sen 4 artiklan 8 kohdan, 6 artiklan 7 kohdan, 11 artiklan 5 kohdan ja 20 artiklan, sekä katsoo seuraavaa: (1) Naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmien soveltamisen osalta 28 päivänä lokakuuta 1999 annetun komission asetuksen (EY) N:o 2342/1999(4), sellaisena kuin se on viimeksi muutettuna asetuksella (EY) N:o 169/2002(5), 29 a artiklassa vahvistetaan emolehmäpalkkioiden yhteydessä eläinten lukumäärää koskeva pyöristyssääntö prosentteina ilmaistavan hiehojen vähimmäis- tai enimmäismäärän laskemista varten. Toisaalta asetuksen 17 artiklan 3 kohdassa vahvistetaan palkkiokelpoisten hiehojen lukumäärä sellaisia tapauksia varten, joissa tuottajakohtaisen enimmäismäärän mukauttamisen jälkeen palkkiohakemukseen merkitään 2-5 eläintä. Näiden kahden säännön samanaikainen olemassaolo aiheuttaa soveltamisongelmia ja johtaa eroavaisuuksiin palkkiohakemusten käsittelyssä. Jotta sovellettaisiin vain yhtä pyöristyssääntöä ja tuottajille suotuisampi sääntö jäisi voimaan, asetuksen 17 artiklan 3 kohta olisi poistettava. (2) Asetuksen (EY) N:o 2342/1999 41 artiklassa vahvistetaan tietyt säännöt ennakoiden maksamisesta. Poikkeuksellisen epäsuotuisien sääolosuhteiden vuoksi tiettyjen jäsenmaiden tuottajat eivät ole saaneet määrältään ja laadultaan sellaista rehusatoa, joka riittäisi eläinten talviruokintaan. Jotta tuottajien olisi mahdollista suoriutua ylimääräisistä rahoituskustannuksista, jotka aiheutuvat lisärehun ostotarpeesta, olisi annettava lupa korottaa erityispalkkioiden, emolehmäpalkkioiden, teurastuspalkkioiden ja lisätukien ennakoita. (3) Asetuksen (EY) N:o 2342/1999 42 artiklan toisessa kohdassa vahvistetaan erityissäännöt, jotka koskevat erityispalkkiojärjestelmään kuuluvien eläinten palkkionmaksuvuotta, silloin kun palkkio myönnetään noudattaen yhtä mainitun asetuksen 8 artiklassa säädetyistä vaihtoehdoista. Edellä mainitun 8 artiklan mukaisesti jäsenvaltioiden, jotka ovat päättäneet myöntää erityispalkkion teurastuksen yhteydessä, on säädettävä, että palkkio myönnetään myös lähetettäessä palkkiokelpoisia eläimiä toiseen jäsenvaltioon tai vietäessä niitä kolmanteen maahan. Edellä mainitun 42 artiklan toisessa kohdassa ei viitata tällaisiin tapauksiin. Palkkionmaksuvuoden määrittäminen ei aiheuta ongelmia lähetettäessä eläimiä toiseen jäsenvaltioon, sillä tukihakemus on jätettävä ennen kuin eläin on viety asianomaisen jäsenvaltion alueelta asetuksen 8 artiklan 6 kohdan kolmannen alakohdan mukaisesti. Sitä vastoin vietäessä eläimiä kolmanteen maahan palkkiohakemus voidaan jättää myös yhteisön tullialueelta viennin jälkeen, joten 42 artiklan toista kohtaa olisi täsmennettävä. (4) Asetuksen (EY) N:o 2342/1999 43 artiklassa säädetään, että muunnettaessa palkkioiden ja tukien määrä kansalliseksi valuutaksi käytetään sen joulukuun valuuttakurssien aikaan suhteutettua laskettua keskiarvoa, joka edeltää 42 artiklan mukaisesti vahvistettua palkkionmaksuvuotta. Olisi täsmennettävä, että komissio vahvistaa valuuttakurssit vuosittain kuten se tekee muissakin yhteisissä markkinajärjestelyissä. (5) Tuottajien kohtaamat vaikeudet huomioon ottaen on välttämätöntä, että tämän asetuksen palkkio- ja lisätukiennakoita koskeva säännös saatetaan voimaan välittömästi. Jotta tuottajilla ja jäsenvaltioiden toimivaltaisilla viranomaisilla olisi aikaa sopeutua uuteen järjestelmään, olisi säädettävä hiehojen lukumäärän pyöristämistä koskevan säännöksen soveltamisen lykkäämisestä. Valuuttakurssin vuosittaisen vahvistamisen osalta riittää, että sen soveltaminen ajoitetaan seuraavan kalenterivuoden alkamiseen. Jotta kuluneen vuoden vientitilanne tulisi huomioiduksi, olisi lisäksi säädettävä palkkionmaksuvuotta koskevan säännöksen taannehtivasta soveltamisesta. (6) Tässä asetuksessa säädetyt toimenpiteet ovat naudanliha-alan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2342/1999 seuraavasti: 1) Poistetaan 17 artiklan 3 kohta. 2) Korvataan 41 artiklan 1 kohdan viimeinen alakohta seuraavasti: "Kuitenkin kalenterivuosina 2000, 2001 ja 2002 erityispalkkiosta, emolehmäpalkkiosta, teurastuspalkkiosta ja lisätuista voidaan maksaa ennakkona 80 prosenttia kyseisten palkkioiden tai tukien määrästä.". 3) Korvataan 42 artiklan toinen kohta seuraavasti: "Kuitenkin silloin, kun kyseessä on erityispalkkion myöntäminen noudattaen yhtä 8 artiklassa säädetyistä vaihtoehdoista, - jos eläin on teurastettu tai viety viimeistään 31 päivänä joulukuuta, ja - jos kyseistä eläintä koskeva palkkiohakemus jätetään tämän päivämäärän jälkeen, sovellettavan palkkion määrä on sen vuoden 31 päivänä joulukuuta voimassa oleva määrä, jona eläin on teurastettu tai viety.". 4) Lisätään 43 artiklaan virke seuraavasti: "Komissio vahvistaa valuuttakurssin keskiarvon seuraavan kuukauden aikana.". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Asetusta sovelletaan sen voimaantulosta alkaen. Kuitenkin: - 1 artiklan 1 ja 4 kohtaa sovelletaan 1 päivästä tammikuuta 2003, - mainitun artiklan 3 kohtaa sovelletaan 1 päivästä tammikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä lokakuuta 2002. Komission puolesta Franz Fischler Komission jäsen (1) EYVL L 349, 24.12.1998, s. 1. (2) EYVL L 160, 26.6.1999, s. 21. (3) EYVL L 315, 1.12.2001, s. 29. (4) EYVL L 281, 4.11.1999, s. 30. (5) EYVL L 30, 31.1.2002, s. 21.